b'\n_START_ARTICLE_\nNaksos (otok)\n_START_SECTION_\nOtok Naksos u mitologiji\n_START_PARAGRAPH_\nPo jednoj od pri\xc4\x8da iz gr\xc4\x8dke mitologije, mladi bog Zeus je odrastao u pe\xc4\x87ini na planini Zas (Zas je zna\xc4\x8dilo Zeus na starogr\xc4\x8dkom). Homer spominje otok pod imenom Dij (Dia), to ime zna\xc4\x8dilo je da je to nebeski, odnosno bo\xc5\xbeanski otok._NEWLINE_Po jednoj iz legendi iz tzv. Herojskog doba ( vrijeme prije Trojanski rat), atenski heroj Tezej morao je prepustiti Arijadnu bogu Dionizu. On je Kretsku princezu koja mu je pomogla ubiti Minotaura i pobje\xc4\x87i iz Labirinta nakon bijega sa Krete, ostavio na pustom otoku Diju ( kasnijem Naksosu). Bog Dioniz za\xc5\xa1titnik otoka odveo je Arijadnu na brdo Drij, nakon toga su oboje nestali (oti\xc5\xa1li su na nebo). To je jedna verzija te legende, po drugoj Arijadna se nakon rastanka sa Tezejem ubila, nemogav\xc5\xa1i izdr\xc5\xbeati rastanak._NEWLINE_Ova legenda, poslu\xc5\xbeila je kao libreto za operu Richarda Straussa Arijadna na Naksosu.\n_START_SECTION_\nPobuna na Naksosu\n_START_PARAGRAPH_\nGodine 502. pr. Kr.nakon neuspjelog napada Aristagore na otok Naksos do\xc5\xa1lo je do otkazivanja poslu\xc5\xa1nosti jonskih gradova Perzijskom Carstvu, odnostno otpora koji se zove Jonska pobuna i koja je bila samo jedna od karika koja je dovela do Gr\xc4\x8dko-perzijskih ratova, izme\xc4\x91u Gr\xc4\x8dke i Perzijskog Carstva._NEWLINE_Tijekom 8. i 7. stolje\xc4\x87a pr. Kr., otok Naksos kontrolirao je trgovinu na Cikladima.\n_START_SECTION_\nVojvodstvo Naksos\n_START_PARAGRAPH_\nNakon \xc4\x8cetvrtog kri\xc5\xbearskog pohoda (1201. - 1204.), ustanovljeno je Latinsko Carstvo pod velikim mleta\xc4\x8dkim utjecajem u Carigradu. Mle\xc4\x8danin Marco Sanudo zauzeo je otok Naksos, a potom i ostale cikladske otoke te se proglasio vojvodom od Naxie, ili vojvodom oto\xc4\x8dja. Dvadeset i jedan vojvoda, iz dvije dinastije upravljali su oto\xc4\x8djem sve do 1564. god. Za vrijeme mleta\xc4\x8dke uprave otok se je zvao po talijanskom: Nasso.\n_START_SECTION_\nOsmanlijski Naksos (1564. -1821.)\n_START_PARAGRAPH_\nOtomanska uprava na otoku zapravo je ostala ista - nepromjenjena u rukama Venecije. Porta se zadovoljavala pla\xc4\x87anjem poreza. Vrlo malo turaka naselilo se na otoku, tako da je turski uticaj na \xc5\xbeivot otoka bio zanemariv. Za vrijeme turske vladavine otok je bio znan pod turskim imenom: Nak\xc5\x9fa. Turska vlast trajala je do 1821., kad se Naksos pridru\xc5\xbeio gr\xc4\x8dkom ratu za neovisnost, otok je postao 1832. godine dio Kraljevine Gr\xc4\x8dke.'